
			BESTELAKO XEDAPENAK

			HEZKUNTZA SAILA

			3082

			AGINDUA, 2026ko ekainaren 25ekoa, Hezkuntzako sailburuarena, Amorebieta-Etxanoko (Bizkaia) «Karmengo Ama» Haur, Lehen eta Bigarren Hezkuntzako ikastetxe pribatuaren izen espezifikoa aldatzen duena.

			«Fundación Educativa Carmelitas Misioneras Teresianas» Amorebieta-Etxanoko (Bizkaia) «Karmengo Ama» Haur, Lehen eta Bigarren Hezkuntzako ikastetxe pribatuaren entitate titularrak izen espezifikoa aldatzeko baimena eskatu du. Dagokion espedientea aztertu da.

			Espediente hori ezarritako prozeduraren arabera izapidetu da, indarrean dagoen araudiak eskatzen dituen agiriak erantsi zaizkio eta gai horretan eskumena duten organismoek txostena egin diote.

			Xedapen hauek hartu dira kontuan: 17/2023 Legea, abenduaren 21ekoa, Euskal Autonomia Erkidegoko Hezkuntzarena; 3/2020 Lege Organikoa, abenduaren 29koa, Hezkuntzari buruzko maiatzaren 3ko 2/2006 Lege Organikoa aldatzen duena; 20/2022 Legea, urriaren 19koa, Memoria Demokratikoarena eta arlo horretan aplikagarriak diren gainerako indarreko xedapenak ikusi ondoren, honako hau

			EBAZTEN DUT:

			Lehenengoa.– Amorebieta-Etxanoko «Karmengo Ama» Haur, Lehen eta Bigarren Hezkuntzako ikastetxe pribatuaren izen espezifikoa aldatzeko baimena ematea, «Karmelitak Amorebieta-Etxano» izatera igaro dadin. 2025-2026 ikasturtetik aurrera, ikastetxea Hezkuntza Sailaren unibertsitatez kanpoko ikastetxeen erregistroan inskribatuta egongo da, erregistro-datu hauekin:

			Kode-zenbakiak: 014567 (EAE) eta 48000186 (unibertsala).

			Izen generikoa: Haur, Lehen eta Bigarren Hezkuntzako ikastetxe pribatua.

			Izen espezifikoa: «Karmelitak Amorebieta-Etxano».

			Titularra: «Fundación Educativa Carmelitas Misioneras Teresianas».

			Helbidea: Sabino Arana Kalea 24.

			Udalerria: Amorebieta-Etxano.

			Lurralde Historikoa: Bizkaia.

			 

			Bigarrena.– Hezkuntzarako Eskubidea arautzen duen uztailaren 3ko 8/1985 Lege Organikoaren 13. artikuluan ezarritakoaren arabera, ikastetxeak ezingo du bere erregistro-inskripzioan agertzen ez den izenik erabili identifikatzeko.

			Hirugarrena.– Ikastetxearen entitate titularrak indarrean dagoen araudia bete beharko du ikaspostuen kopuruari, ekipamenduari, irakasleen titulazio akademikoari eta hizkuntza-eskakizunari dagokienez, bai eta indarrean dagoen eta aplikagarria den gainerako legeria ere. Halaber, emandako baimena berrikusteko eskatu beharko du, erregistroko daturen bat aldatu behar denean. Bestela, emandako baimena baliogabetu egingo litzateke.

			Era berean, ikastetxeak Eraikuntzako Kode Teknikoa bete behar du, martxoaren 17ko 314/2006 Errege Dekretuaren bidez onartua, bai eta indarreko legeriak ezartzen dituen higiene-, osasun-, akustika-, bizigarritasun-, segurtasun- eta irisgarritasun-baldintzak ere. Baldintza horiek ez betetzearen erantzukizuna zentro horren entitate titularrari dagokio.

			

			AZKEN XEDAPENETAKO LEHENENGOA

			Agindu honetan jasotako baimena emateak ez du esan nahi, inola ere, laguntzak lortu direnik hezkuntza-itunen araubidearen bidez edo dirulaguntzen deialdien bidez.

			AZKEN XEDAPENETAKO BIGARRENA

			Agindu honen aurka, aukerako berraztertze-errekurtsoa aurkeztu dakioke Hezkuntzako sailburuari, hilabeteko epean, Agindua Euskal Herriko Agintaritzaren Aldizkarian argitaratu eta hurrengo egunetik aurrera; bestela, administrazioarekiko auzi-errekurtsoa aurkeztu daiteke Euskal Autonomia Erkidegoko Auzitegi Nagusian, bi hilabeteko epean, agindua Euskal Herriko Agintaritzaren Aldizkarian argitaratu eta hurrengo egunetik aurrera.

			Vitoria-Gasteiz, 2026ko ekainaren 25a.

			Hezkuntzako sailburua,

			MARÍA BEGOÑA PEDROSA LOBATO.

